ປະຊາຊົນ ໃນເຂດເອເຊຍ ໄວ້ທຸກໃຫ້ທ່ານ Steve Jobs (ເບິ່ງວີດີໂອ)
ແຟນໆແລະຜູ້ຊົມໃຊ້ ອີເລັກໂທຣນິກ ຂອງ Apple ໃນເຂດເອເຊຍ ໄວ້ທຸກໃຫ້ທ່ານ Steve Jobs
ຂ່າວການເຖິງແກ່ມໍລະນະກຳຂອງທ່ານ Steve Jobs ຜູ້ກໍ່ຕັ້ງບໍລິສັດ Apple ແມ່ນໄດ້ສ້າງ ຄວາມເສົ້າໂສກເສຍໃຈເປັນຢ່າງໃຫຍ່ໃຫ້ແກ່ເຂດເອເຊຍເຊ່ນກັນບ່ອນທີ່ຜະລິດຕະພັນທີ່ທ່ານ ເປັນຜູ້ບຸກເບີກນັ້ນ ໄດ້ຖືກຜະລິດຂຶ້ນມາ ເປັນສ່ວນໃຫຍ່ ແລະໄດ້ຮັບຄວາມນິຍົມຢ່າງກວ້າງ ຂວາງ ຂໍ້ຄວາມໄວ້ທຸກສັ້ນໆໃຫ້ທ່ານ Jobs ຈຳນວນຫຼາຍລ້ານສະບັບ ໄດ້ຖືກສົ່ງໄປຍັງເວັບໄຊທ໌ Microblog ແຫ່ງຕ່າງໆໃນຈີນບ່ອນທີ່ສະມາຊິກຂອງປະຊາຄົມອິນເຕີແນັດທີ່ໃຫຍ່ທີ່ສຸດໃນ ໂລກພາກັນເຂົ້າຄິວ ລໍຖ້າເປັນເວລາຫຼາຍໆມື້ ເພື່ອຊື້ຜະລິດຕະພັນທີ່ອອກໃໝ່ ຂອງບໍລິສັດ Apple ໃນແຕ່ລະເທື່ອນັ້ນ ພວກລັກລອບປອມແປງລິຂະສິດຢູ່ຈີນ ບໍ່ພຽງແຕ່ໄດ້ຮຽນແບບ ຜະລິດ iPhone ແລະ iPad ຂຶ້ນມາເທົ່ານັ້ນ ແຕ່ຍັງໄດ້ເປີດຮ້ານ Apple ຂາຍຜະລິດຕະ ພັນປອມນຳດ້ວຍ ທີ່ນະຄອນຫຼວງປັກກິ່ງທ້າວ Li Zilong ນັກສຶກສາມະຫາວິທະຍາໄລອາຍຸ 20 ປີມີຄວາມ ວິຕົກກັງວົນຢ້ານວ່າ ຖ້າບໍ່ມີທ່ານ Jobs ແລ້ວ ບໍລິສັດ Apple ກໍອາດຈະບໍ່ສາມາດສືບຕໍ່ ນຳອອກຈຳໜ່າຍຜະລິດຕະພັນຕ່າງໆເຊັ່ນ iPhone4s ທີ່ຫາກໍມີການເປີດໂຕນັ້ນ ລາວເວົ້າວ່າ ລາວຫວັງວ່າຜູ້ທີ່ສືບຕຳແໜ່ງຕໍ່ຈາກທ່ານ Jobs ຈະສືບຕໍ່ທະນຸບຳລຸງບໍລິສັດ ໄວ້ເປັນຢ່າງດີຊຶ່ງໄດ້ສ້າງຜະລິດຕະພັນຫຼາຍໆຢ່າງທີ່ໂຮງງານ Foxconn ໃນແຂວງກວາງ ຕຸ້ງທາງພາກໃຕ້ຂອງຈີນນັ້ນ